Document ID: 31995R2580

ΚΑΝΟΝΙΣΜΟΣ (ΕΚ) αριθ. 2580/95 ΤΟΥ ΣΥΜΒΟΥΛΙΟΥ της 30ής Οκτωβρίου 1995 για την παράταση ισχύος του προσωρινού δασμού αντιντάμπινγκ που έχει επιβληθεί στις εισαγωγές φούρνων μικροκυμάτων καταγωγής Λαϊκής Δημοκρατίας της Κίνας, Δημοκρατίας της Κορέας, Ταϊλάνδης και Μαλαισίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3283/94 του Συμβουλίου της 22ας Δεκεμβρίου 1994 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως το άρθρο 23,
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (2), και ιδίως το άρθρο 11,
την πρόταση που υπέβαλε η Επιτροπή,
Εκτιμώντας:
ότι ο κανονισμός (ΕΚ) αριθ. 1645/95 της Επιτροπής (3) επέβαλε προσωρινό δασμό αντιντάμπινγκ στις εισαγωγές φούρων μικροκυμάτων καταγωγής Λαϊκής Δημοκρατίας της Κίνας, Δημοκρατίας της Κορέας, Ταϊλάνδης και Μαλαισίας 7 ότι η εξέταση των πραγματικών περιστατικών δεν έχει ακόμη ολοκληρωθεί και η Επιτροπή γνωστοποίησε στους εξαγωγείς, που είναι γνωστό ότι ενδιαφέρονται, την πρόθεσή της να παρατείνει την ισχύ του προσωρινού δασμού για δύο ακόμη μήνες 7 ότι οι εξαγωγείς δεν προέβαλαν αντιρρήσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ισχύς του προσωρινού δασμού αντιντάμπινγκ που επεβλήθη στις εισαγωγές φούρνων μικροκυμάτων, καταγωγής Λαϊκής Δημοκρατίας της Κίνας, Δημοκρατίας της Κορέας, Ταϊλάνδης και Μαλαισίας, με τον κανονισμό (ΕΚ) αριθ. 1645/95 παρατείνεται για χρονικό διάστημα δύο μηνών και λήγει στις 8 Ιανουαρίου 1996. Παύει να εφαρμόζεται αν, πριν από την ημερομηνία αυτή, το Συμβούλιο θεσπίσει οριστικά μέτρα ή περατωθεί η διαδικασία σύμφωνα με το άρθρο 9 του κανονισμού (ΕΟΚ) αριθ. 2423/88.
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Οκτωβρίου 1995.

Labels: 3
1
4
18